31997D0622
L 256/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 27 май 1997 година
относно въпросниците за докладите на държавите-членки за прилагането на някои директиви в областта на отпадъците (прилагане на Директива 91/692/ЕИО на Съвета)
(97/622/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/692/ЕИО на Съвета от 23 декември 1991 г. относно стандартизиране и рационализиране на докладите за прилагане на някои директиви в областта на околната среда (1), и по-специално членове 5 и 6 от приложение VI към нея,
като взе предвид Директива 75/442/ЕИО на Съвета от 15 юли 1975 г. относно отпадъците (2), последно изменена с Решение 96/350/ЕО на Комисията (3),
като взе предвид Директива 91/689/ЕИО на Съвета от 12 декември 1991 г. относно опасните отпадъци (4), последно изменена с Директива 94/31/ЕО (5),
като взе предвид Директива 94/62/ЕО на Европейския парламент и на Съвета от 20 декември 1994 г. относно опаковките и отпадъците от опаковки (6),
като има предвид, че член 8, параграф 1 от Директива 91/689/ЕИО изисква от държавите-членки да предоставят на Комисията информация за прилагането на настоящата директива в контекста на доклада, предвиден в член 16, параграф 1 от Директива 75/442/ЕИО;
като има предвид, че член 17 от Директива 94/62/ЕО изисква от държавите-членки да предоставят на Комисията информация за прилагането на тази директива в съответствие с член 5 от Директива 91/692/ЕИО;
като има предвид, че член 16 от Директива 75/442/ЕИО е бил заменен с член 5 от Директива 91/692/ЕИО, който изисква от държавите-членки да предоставят на Комисията информация за прилагането на някои директива на Общността под формата на секторни доклади;
като има предвид, че този доклад трябва да бъде изготвен на основата на въпросник или схема, изготвена от Комисията съгласно процедурата по член 6 от Директива 91/692/ЕИО;
като има предвид, че първият секторен доклад ще обхване периода от 1998 г. до 2000 г. включително;
като има предвид, че предвидените в настоящото решение мерки съответстват на становището на комитета по член 6 от горепосочената директива,
ПРИЕ НАСТОЯЩОТО РЕШЕНИЕ:
Член 1
Приемат се въпросниците, които са приложени към настоящото решение, които се отнасят до Директива 91/689/ЕИО и до Директива 94/62/ЕО.
Член 2
Държавите-членки ще използват тези въпросници като основа, за да изготвят секторни доклади, които са длъжни да предоставят на Комисията в съответствие с член 5 от Директива 91/692/ЕИО и член 17 от Директива 94/62/ЕИО.
Член 3
Адресати на настоящото решение са държавите-членки.
Съставено в Брюксел на 27 май 1997 година.